Urganča

Urganča (uzbeku: Urganch) ir pilsēta Uzbekistānā, Horezmas vilojata administratīvais centrs un lielākā apdzīvotā vieta; vilojata pakļautības pilsēta. Atrodas Horezmas oāzē dienvidos no Amudarjas 960 km no valsts galvaspilsētas Taškentas un 40 km no vēsturiskās Horezmas galvaspilsētas Hivas (35 km gara trolejbusa līnija Hivu savieno ar vilajeta centru Urganču). 450 km uz austrumiem no Urgančas, pāri Kizlikuma tuksnesim, atrodas Buhāra. Urganča ir nozīmīgs saimniecības, izglītības, kultūras un transporta centrs ar augošu iedzīvotāju skaitu. 2025. gadā pilsētā dzīvoja ap 155 000 cilvēku. Vēsture Pilsētu 1646. gadā dibinājis Hivas hans Abdulgozi Bahordirhans, kur izmitināja iedzīvotājus no 170 km tālāk esošās senās Urgenčas, ko tās iedzīvotāji pameta pēc Amudarjas gultnes izmaiņām, kā rezultātā pilsēta palika bez ūdensapgādes. Pilsētu nosauca par Jauno Urgenču (Toza Urganch, Yangi Urganch). 1929. gadā pilsētu pārdēvēja par Urgenču, bet 1938. gadā tā Hivas vietā kļuva par vilojata centru. Mūsdienās pilsētā attīstīta mašīnbūve, pārtikas rūpniecība, kokvilnas un zīda apstrāde. Atsauces Ārējās saites Vikikrātuvē par šo tēmu ir pieejami multivides faili. Skatīt: Urganča. Encyclopædia Britannica raksts (angliski)